## Odluka o gradskim porezima Grada Osijeka

### NN 115/2001 (21.12.2001.), Odluka o gradskim porezima Grada Osijeka

# GRAD OSIJEK

1930

Na teme­lju članka 30. Zakona o financira­nju lokalne i pod­ruč­ne (re­gionalne)
samouprave (»Narodne novine« br. 117/93, 69/97, 33/00, 73/00, 127/00, 59/01) i
članka 19. Statuta Grada Osijeka (»Službeni glasnik« Grada Osijeka br. 6/01),
Gradsko vijeće Grada Osijeka, na 9. sjednici održanoj 13. prosinca 2001.
godine, donijelo je

## ODLUKU

### O GRADSKIM POREZIMA

I. TEMELJNE ODREDBE

Članak 1.

Ovom Odlukom se uvode gradski porezi Grada Osijeka, te propisuju stope i
drugi elementi za ­njihovo utvrđiva­nje i naplatu.

Članak 2.

Porezi Grada Osijeka su:

a) prirez na porez na dohodak

b) porez na potroš­nju

c) porez na kuće za odmor

d) porez na neobrađeno obradivo po­ljoprivredno zem­ljište

e) porez na nekorištene poduzetničke nekretnine

f) porez na neizgrađeno građevno zem­ljište

g) porez na tvrtku ili naziv

h) porez na korište­nje javnih površina.

OSNOVICE I STOPE I DRUGI ELEMENTI ZA UTVRĐIVANJE
I NAPLATU POREZA GRADA OSIJEKA

a) Prirez na porez na dohodak

Članak 3.

Prirez na porez na dohodak plaća se na području grada Osijeka prema
Zakonu i Pravilniku o porezu na dohodak.

Prirez na porez na dohodak plaća se na porez na dohodak od nesamostalnog
rada, porez na dohodak od samostalne djelatnosti, dohodak od imovine i
imovinskih prava, dohodak od kapitala i dohodak od osigura­nja.

Članak 4.

Osnovica prireza na porez na dohodak je porez na dohodak utvrđen prema
Zakonu i Pravilniku o porezu na dohodak.

Članak 5.

Prirez na porez na dohodak plaća se po stopi od 13%.

Prirez na porez na dohodak uplaćuje se u korist Proračuna Grada Osijeka.

Članak 6.

Podaci o obračunatom i uplaćenom prirezu na porez na dohodak iz članka
3. ove Odluke unose se u poreznu karticu.

Članak 7.

Pravne i fizičke osobe te druge organizacije, banke i financijske
institucije dužne su na zahtjev Porezne uprave dostaviti podatke, odnosno
omogućiti uvid u poslovne k­njige i evidencije radi prikup­lja­nja podataka za
utvrđiva­nje prireza.

Članak 8.

U postupku utvrđiva­nja, naplate, prisilne naplate i povrata prireza
primje­njuju se odredbe Opće­g poreznog zakona (»Narodne novine« broj 127/00)
te Zakona o porezu na dohodak (»Narod­ne novine« broj 127/00) i Pravilnika o
porezu na dohodak (»Narodne novine« broj 54/01).

Kaznene odredbe te odredbe o zastari i obnovi postupka primje­njuju se
sukladno odredbama Opće­g poreznog zakona.

b) Porez na potroš­nju

Članak 9.

Porez na potroš­nju plaća se na potroš­nju alkoholnih pića, piva i
bezalkoholnih pića prodanih u ugostite­ljskim objektima na području grada
Osijeka.

Članak 10.

Obveznik poreza na potroš­nju iz članka 9. jest pravna i fizička osoba
koja pruža ugostite­ljske usluge na području grada Osijeka.

Članak 11.

Osnovica poreza na potroš­nju jest prodajna cijena pića koja se proda u
ugostite­ljskim objektima na području grada Osijeka.

Porez na potroš­nju iz članka 9. plaća se po stopi od 3% na osnovicu iz
prethodnog stavka.

Članak 12.

Obveznik poreza na potroš­nju dužan je obračunati i uplatiti porez na
potroš­nju u roku od 10 dana po isteku mjeseca, a izvješće o obračunatom i
uplaćenom porezu na potroš­nju za pret­hodni mjesec do 15. u mjesecu predati
Poreznoj upravi Područni ured Osijek.

Članak 13.

Nadzor nad obračunom i plaća­njem poreza na potroš­nju obav­lja Porezna
uprava Područni ured Osijek.

c) Porez na kuće za odmor

Članak 14.

Porez na kuće za odmor plaćaju pravne i fizičke osobe koje su vlasnici
kuće za odmor.

Kućom za odmor smatra se svaka zgrada ili dio zgrade ili stan koji se
koriste povremeno ili sezonski.

Kućom za odmor ne smatraju se gospodarstvene zgrade koje služe za
smještaj po­ljoprivrednih strojeva, oruđa i drugog pribora.

Članak 15.

Porez na kuće za odmor plaća se 10 kn po četvornom metru korisne
površine kuće za odmor na cijelom području Grada Osijeka.

Članak 16.

Porez na kuće za odmor ne plaća se na kuće za odmor koje se ne mogu koristiti
zbog ratnih razara­nja i prirodnih nepogoda (poplava, požar, potres) i
trošnosti uzrokovane starošću.

Porez na kuće za odmor ne plaća se na odmarališta u vlasništvu jedinica
lokalne i područne (re­gionalne) samouprave koja služe za smještaj djece do 15
godina starosti.

Vlasnici kuća za odmor koje su devastirane u ratnim razara­njima, a
obnov­ljene vlastitim sredstvima vlasnika, oslobađaju se plaća­nja poreza na
rok od deset godina od dana početka ponovnog korište­nja.

Članak 17.

Vlasnici kuća za odmor dužni su dostaviti podatke o kućama za odmor
Poreznoj upravi Područni ured Osijek do 31. ožujka godine za koju se utvrđuje
porez na kuće za odmor.

Porez na kuće za odmor plaća se u roku od 15 dana od dana dostave rješe­nja
o utvrđiva­nju poreza.

d) Porez na neobrađeno obradivo po­ljoprivredno
zem­ljište

Članak 18.

Porez na neobrađeno obradivo po­ljoprivredno zem­ljište plaćaju vlasnici
ili zakupci tog zem­ljišta ako zem­ljište ne obra­đuju godinu dana, a čija
površina prelazi 1000 m˛.

Porez na neobrađeno obradivo po­ljoprivredno zem­ljište pla­ća se godiš­nje
po jednom hektaru neobrađenog po­ljopri­vrednog zem­ljišta i to:

1. na oranice                                       300 kn

2. na povrt­njake                                 700 kn

3. na voć­njake                                    800 kn

4. na vinograde                                   800 kn

Članak 19.

Porez na neobrađeno obradivo po­ljoprivredno zem­ljište ne plaća se na
zem­ljište koje je povjereno na privremeno uprav­lja­nje Gradu ili se nalazi na
miniranom području.

Porez na neobrađeno obradivo po­ljoprivredno zem­ljište ne plaćaju
vlasnici koji zbog starosti nisu u mogućnosti obrađivati zem­ljište ili je
vlasnik bio spriječen veći dio godine zbog bolesti.

Privremeno od plaća­nja poreza oslobađaju se i neobrađena po­ljoprivredna
zem­ljišta na rok od dvije godine nakon deminira­nja.

Članak 20.

Vlasnici neobrađenog obradivog poljoprivrednog zem­ljišta dužni su
dostaviti podatke o mjestu, veličini i kulturi zem­ljišta koje se ne obrađuje
Upravnom odjelu za gospodarstvo Grada Osijeka do 31. ožujka godine za koju se
utvrđuje porez.

Porez na neobrađeno obradivo po­ljoprivredno zem­ljište pla­ća se u roku
od 15 dana od dana dostave rješe­nja o utvrđiva­nju toga poreza.

e) Porez na nekorištene poduzetničke nekretnine

Članak 21.

Porez na nekorištene poduzetničke nekretnine plaća se na nekretnine
namije­njene obav­lja­nju poduzetničke djelatnosti (proizvodni i drugi poslovni
prostori) koji se ne koriste.

Pod nekorištenim poduzetničkim nekretninama iz stavka 1. ovog članka
smatraju se nekretnine u kojima se ne obav­lja djelatnost godinu dana.

Obveznik poreza na nekorištene poduzetničke nekretnine je fizička i
pravna osoba, vlasnik nekretnina.

Članak 22.

Osnovica poreza na nekorištene poduzetničke nekretnine je korisna
površina nekretnine izražena u četvornim metrima.

Porez na nekorištene poduzetničke nekretnine plaća se po četvornom metru
korisne površine i to:

1. za 0. zonu                                     15 kuna

2. za 1. zonu                                     15 kuna

3. za 2. zonu                                     10 kuna

4. za 3. zonu                                       7 kuna

5. za 4. zonu                                       5 kuna

Zone su određene u točki 2. Odluke o određiva­nju djelatnosti u
poslovnim prostorima, te uvjeti i postupak javnog natječaja za dava­nje u zakup
poslovnog prostora u vlasništvu Grada Osijeka (»Službeni glasnik« Grada Osijeka
br. 2/97).

Članak 23.

Porez na nekorištene poduzetničke nekretnine ne plaća se na nekretnine
koje su povjerene na privremeno uprav­lja­nje Gradu, nekretnine koje imaju
svojstvo kulturnog dobra prema Zakonu o zaštiti i očuva­nju kulturnih dobara
(»Narodne novine« br. 69/99), kao i na nekretnine čiji vlasnici imaju
privremenu obustavu obav­lja­nja djelatnosti zbog bolesti ili nesposobnosti za
rad.

Članak 24.

Vlasnici nekorištene poduzetničke nekretnine dužni su dostaviti podatke
o nekorištenoj poduzetničkoj nekretnini do 31. ožujka godine za koju se utvrđuje
porez Upravnom odjelu za gospodarstvo grada Osijeka.

Porez na nekorištene poduzetničke nekretnine plaća se u roku od 15 dana
po dostavi rješe­nja o utvrđiva­nju poreza.

f) Porez na neizgrađeno građevno zem­ljište

Članak 25.

Porez na neizgrađeno građevno zem­ljište plaćaju pravne i fizičke osobe
koje su vlasnici neizgrađenoga građevnog zem­ljišta.

Pod neizgrađenim građevnim zem­ljištem iz stavka 1. ovoga članka smatra
se zem­ljište koje se nalazi unutar granica građe­v­noga područja nase­lja na
kojemu se u skladu s prostornim planom mogu graditi građevine za stambene,
poslovne i druge namjene, a na kojemu nije izgrađena nikakva građevina. Ne­izgrađenim
gra­đev­nim zem­ljištem smatra se i zem­ljište na ko­jemu postoji privremena
građevina za čiju izgrad­nju nije potrebno odobre­nje za grad­nju kao i zem­ljište
na kojemu se nalaze ostaci nekadaš­nje građevine.

Članak 26.

Porez na neizgrađeno građevno zem­ljište plaća se po četvornom metru
korisne površine i to:

1.
za 0. zonu                                       5
kuna

2.
za 1. zonu                                       5
kuna

3.
za 2. zonu                                       4
kune

4.
za 3. zonu                                       3
kune

5.
za 4. zonu                                       3
kune

Zone su određene u točki 2. Odluke o određiva­nju djelatnosti u
poslovnim prostorima, te uvjeti i postupak javnog natječaja za dava­nje u zakup
poslovnog prostora u vlasništvu Grada Osijeka (»Službeni glasnik« Grada Osijeka
br. 2/97).

Članak 27.

Vlasnici neizgrađenog građevnoga zem­ljišta dužni su dostaviti podatke o
mjestu i veličini neizgrađenog građevnoga zem­ljišta do 31. ožujka godine za
koju se vrši utvrđiva­nje poreza Upravnom odjelu za urbanizam, gradite­ljstvo i
zaštitu okoliša Pododjel za imovinsko-pravna pita­nja.

Porez se plaća u roku od 15 dana po dostavi rješe­nja o utvrđiva­nju
poreza.

g) Porez na tvrtku ili naziv

Članak 28.

Obveznici Poreza na tvrtku ili naziv su pravne i fizičke osobe koje su
obveznici poreza na dobit ili poreza na dohodak i re­gistrirane su za obav­lja­nje
djelatnosti.

Osobe iz stavka 1. ovog članka koje u svom sastavu imaju poslovne
jedinice (prodavaonice, pogone, radionice, prodajna mjesta) obveznici su poreza
na tvrtku za svaku poslovnu jedinicu.

Obveznici poreza na tvrtku koji ne obav­ljaju djelatnost i koji tijekom
godine ne ostvare promet ne plaćaju porez na tvrtku, a obveznici koji počnu
obav­ljati djelatnost u drugom polugodištu plaćaju 50% godiš­nje­g iznosa
poreza na tvrtku.

Članak 29.

Porez na tvrtku ili naziv plaća se u godiš­njem iznosu i to:

1. Pravne osobe

400,00
kuna

2. Pravne i fizičke osobe za istaknutu tvrtku na
kioscima za prodaju duhana, novina i slično

200,00
kuna

3. Fizičke osobe

200,00
kuna

4. Samostalni ugostite­lji

400,00
kuna

Članak 30.

Ako je na istom objektu istaknuto više naziva iste pravne ili fizičke
osobe odnosno ugostite­lja, plaća se samo jedan iznos poreza.

Više vlasnika obrtničke, zanatske ili druge rad­nje jedan su obveznik
poreza.

Članak 31.

Porez na tvrtku ne plaćaju:

a) Državni organi, jedinice lokalne i re­gionalne samouprave, fondovi,
ustanove, te humanitarne organizacije

b) Savez slijepih za vlastite prodavaonice

c) Poduzeća za zapoš­ljava­nje invalida (ako od ukupnog broja zaposlenih
zapoš­ljavaju 40% ili više invalidnih osoba, rehabilitiranih osoba ili osoba
koje su na rehabilitaciji), te fizičke osobe invalidi Domovinskog rata koji
samostalno obav­ljaju djelatnost.

Članak 32.

Porez na tvrtku plaća se u
roku od 15 dana od dana dostave rješe­nja o utvrđiva­nju poreza.

Porezni obveznik poreza na
tvrtku dužan je u roku od 15 dana o svakoj promjeni koja utječe na visinu
poreza prijaviti Poreznoj upravi Područni ured Osijek.

h) Porez na korište­nje javnih površina

Članak 33.

Porez na korište­nje javnih površina plaća pravna i fizička osoba za
korište­nje javnih površina.

Javnom površinom smatraju se
pločnici, ulice, trgovi, parkovi i druge zelene površine.

Na korište­nje javnih
površina obračunava se i plaća porez po stopi od 10% na ugovoreni iznos naknade
koja se plaća za korište­nje javnih površina.

Svaki započeti mjesec korište­nja
javne površine računa se kao cijeli mjesec.

Članak 34.

Rješe­nje o utvrđiva­nju
poreza na korište­nje javnih površina donosi Porezna uprava Područni ured
Osijek na teme­lju rješe­nja ili ugovora o zakupu javne površine.

Porez na korište­nje javne
površine plaća se u roku od 15 dana od dana dostave rješe­nja o utvrđiva­nju
poreza.

II. ZAJEDNIČKE ODREDBE

Članak 35.

Poslove u svezi s utvrđiva­njem i naplatom svih poreza iz članka 2. ove
Odluke obav­ljat će Porezna uprava Područni ured Osijek na teme­lju suglasnosti
Ministarstva financija.

Za obav­lja­nje poslova iz
članka 2. ove Odluke Poreznoj upravi pripada naknada u visini 5% od ukupno
naplaćenih prihoda.

Ovlašćuje se ZAP Podružnica
Osijek da naknadu iz stavka 2. ovog članka obračunava i uplaćuje u Državni
proračun.

Porezna uprava će dva puta
godiš­nje dostav­ljati podatke o gradskim porezima Grada Osijeka.

Članak 36.

Za utvrđiva­nje poreza,
naplatu, žalbe, obnovu postupka kao i sve ostale postupovne rad­nje primje­njivat
će se propisi Opće­g poreznog zakona (»Narodne novine« broj 127/00).

III. PRIJELAZNE I ZAKLJUČNE
ODREDBE

Članak 37.

Danom stupa­nja na snagu ove Odluke prestaje važiti Odluka o gradskim
porezima (»Službeni glasnik« Grada Osijeka broj 2/94 i 3/98.), te Odluka o
prirezu na porez na dohodak (»Službeni glasnik« br. 2/94 i 8/97 i »Narodne
novine« br. 7/94 i 5/98.)

Članak 38.

Ova Odluka stupa na snagu danom objave u »Službenom glasniku« Grada
Osijeka, osim odredbi o prirezu na porez na dohodak koje stupaju na snagu osmog
dana od dana objave u »Narodnim novinama«, a primje­njuje se od 1. siječ­nja
2002. godine.

Ova Odluka objavit će se u »Narodnim novinama«.

Klasa: 410-01/01-01/1
Urbroj: 2158/01-01/04-01-04
Osijek, 13. prosinca 2001.

Predsjednik
Gradskog vijeća
**Alen Pr­njat,** v. r.

Odluka, NN 115/2001-1930